rlitschk/wikidir huggingface dataset:
Ulm (au Olm, älter Ulem) isch a kroisfreie Universidädsschdad an dr Donau en Bada-Wirddabärg, Deitschland, wo a weng meh als hondrdzwanzgdausad Aiwoanr hôd. D Donau isch en Ulm gleichzeidig au d Grenz zwischa Bada-Wirddaberg ond Boyra ond drennd Ulm vo Nei-Ulm. Em Ausland isch Ulm bsonders fr s Menschdr, d Kirch mid am heggschda Krchdrm, ond als där Ort, wo dr Albert Einstein auf d Wäld komma isch, bekannd. Ulm isch am zwoiazwanzigschda Julai 854 zom erschda Môl en dr Gschicht erwäahnd worra, wo dr Keanig Luadwig vom Hoiliga Reamischa Reich d Keanigspfalz Hulma mid am ladainischa Satz «Actum Hulmam palatio regio in Dei nomine feliciter. Amen» am a Flägga grendad hôd, wo sällamôle bloß a baar Heisla vo schaffige Handwärgr gschdanda send. Dui Siadlong isch schnäll ooz wichtig em Reich worra: Bis ens 12. Jôhrhondert hend d Schdaufr Ulm scho zômm Haubdort en ihrem Härzogduam Schwôba ausbauad ghed. Ulm isch sällich a ächda „Handelsmetrobool“ gwäa. Wo no d Schdaufr ondrganga send, isch Ulm a freia Reichschdadt vom Koiser worra, wo vo de Padrizier verwaldad worra isch. Em 14. Jôhrhondrd send d Handwerkszünfte mords ozfrieda worra ond hend em Schdadtraad meh mitschwätza wella. Nôch eddliche harde Kempf mid e Padrizier
Dr Barthélémy Ikechi Ross Chinenyeze [baʁtelemi ʃinenjɛze](info) (* 28. Hornung 1998 z’ Coudekerque-Branche, Département Nord) ìsch a frànzeescher Volleybàllschpìeler, wo àls Mìttelblocker schpìelt. Sitter 2022 schteht’r biim itàlianischa Verain Lube Civitanova unter Vertrààg. Sitter 2017 schpìelt’r ìn dr frànzeescha Nàzionààlmànnschàft, mìt wäller ar ànna 2017 d’ Waltliga un ànna 2022 d’ Nàzioonaliga gwunna hàt. Drzüa hàt’r zamma mìt dr frànzeescha Mànnschàft d’ guldiga-n-Üsszaichnung bii da Olìmpischa Schpìeler 2020 z’ Tokio bikumma. Dr Barthélémy Chinenyeze ìsch dr Suhn vu’ma nigeriànischer Schìffer, wo sii Schìff ìm Hààfa vu Dünkìrcha-n-a Pànna ghàà hàt. Därt hàt dr Vàtter siina kìnftiga-n-Ehafràui kännaglehrt. Dr Barthélémy Chinenyeze ìsch mìt zwai Gschwìschter ìn Nordfrànkrììch uffgwàcksa. Ìn siina Kìnderjoohra hàt’r z’äärscht Füassbàll gschpìelt. Mìt 13 Joohra hàt’r ìm Verain vu Dünkìrcha fànga-n-àà Volleybàll schpìela. Ar ìsch ìn a Schportklàssa àn’ra Sekundààrschüal vu Dünkìrcha gànga. Ar ìsch d’rnooh ìns Pôle Espoirs vu Wattignies bii Lille gànga ge schpìela un hàt schpeeter a Üssbìldung àm Nàzionààla Volleybàllzäntrum (CNVB) ìn Süüdfrànkrììch bikumma. Ìn dr Saison 2016/17 hàt dr Chinenyeze ìn dr Ligue A biim Verain Spacer’s Toulouse gschpìelt. Ar ìsch z’äärscht Ärsàtzschpìeler vu da Mìttelblocker Nicolas Burel un Timo Tammema gsìì, àwwer vor’m And vu dr Saison ìsch’r Schtàmmschpìeler worra. Doo ìsch’r
Schwoißfuaß isch a 1979 vom Alex Köberlein gegrindete Rockgrupp gwä, wo Lieder mit schwäbische Text gsonga hot. Als ihr greeschdr Hit gilt Oinr Isch Emmr Dr Arsch. Noch siba Johr hot sich die Grupp uffglöst. 1996 sin se na no uff ra Revival-Tour gwä. A weitere Tour soll s nemme gebba, weil zwoi Mitglieder von dr Urbsetzung nemme lebet: Jürgen Sulla Bratke (†1987) on André Schnisa (†1999). Die Köberlein-Brieder Alex on Georg sen zuedem seit 1978 mit dr Grupp Grachmusikoff aktiv. Alben: 1980 Schwoba-Rock Laif 1981 Oinr Isch Emmr Dr Arsch 1982 Mir Suached Jetz Dr Dialog 1983 Du Glaubsch Des War A Spiel 1985 Mach was!? 1986 Sieba Johr... (Best of) 1996 Auf dr Stroß (live) 1996 Rattakarma Singles: 1985 Mach Was!?/Bloß An Film Offizielle Seite, mit Hörproben German Rock e. V. Offizielle Seite, Grachmusikoff Youtube: Oinr isch emmr dr Arsch
Dr Jean-Baptiste Tati Loutard (* 15. Dezämber 1938 z Ngoyo, Kouilou, Republik Kongo; † 4. Juli 2009 z Paris, Frankriich) isch e kongolesische Schriftsteller gsi. Är het aber ou mehreri Änter bechleidet, under anderm das vom Minischter für's Hochschuelwäse, er het aber ou der Universität vo Brazzaville unterrichtet. Zletscht isch är Minischter für Energie gsi. Dr Tati Loutard isch i der Umgäbig vo Pointe-Noite ufgwachse, dert isch är ou i d Schuel u het Abitur gmacht. 1961 ich är nach Frankrych gange. Z Bordeaux het är Sprach- u Literaturwüsseschaft Studiert. 1966 isch är i Kongo zrüg u het der e Lehrtätikeit a der Brazzaville Universität agfange. Später isch är Dekan vo der gsellschaftswüsseschaftleche Fakultät worde. Syner erschte Büecher, Poemes de la mer u Les Racines congolaises, sy im Jahr 1968 erschine. Später het är no wyteri Büecher gschrybe. Alli sy uf französisch gsi. 1977 het är der Prix Simba u 1987 der Grand Prix littéraire de l’Afrique noire übercho. Biographi (französch) Congo-Brazzaville minister dies in Paris: government. Afrique Centrale. 5. Juli 2009, archiviert vom Original am 9. Juli 2009; abgerufen am 1. Januar 2017 (archive.is).
Herrn Stumpfes Zieh- & Zupfkapelle isch a schwäbische Band (odr au Kapell) vo dr Ostalb rond om Aala. S senn bloss vier Leit: Manfred Arold, Benny ‚Banano’ Jäger, Michael ‚Flex’ Flechsler und Marcel ‚Selle’ Hafner. Se spielet Tuba, Posaune, Akkordeon, Waschbrett, Kontrabass, Bassflügelhorn, Gitarra, Banjo, Kindersaxophone, Melodica, Tenorhorn, Trompet, Ziehflöt ond so weidr. On älle den au senga, ond zwar älle Liader uff schwäbisch, moischtens en dr Variante vo dr Ostalb. 1992 hot älles ogfanga mit Ufftritt en Schwäbisch Gmendd. 1994 hent se ihrn ersta Fernsähufftritt ghet, uffzeichet en dr Mäulesmühle beim Albin Braig ond 1997 isch de erscht CD rauskomme. 1999 hot s dritt Programm em Südwesta (SWR) a halbstendige Sendong mit enna gmacht. Dr Namensgäber, dr Stephan Stumpf, hot bis ens Johr 2000 selbr au mitgschpielt, nämlich an dr Gitarr. Ofangs (bzw. so etwa bis 1998) senn se emmer zamma mit em Albin Braig on em Karlheinz Hartmann ufftretta. Se senn also mit em Hannes ond em Bürgermeischter uff Tour gwä. Mittlerweile touret se au alloi. Em Dezämbr 2001 het dr SWR wiedr a Konzärt uffzeichnad, en dr Seminarturnhalle en Nagold. Dr Mitschnitt davo isch als DVD erheltlich. 1997 "Badenkele 'n' Klee" 1998 "Unterwegs im Silberrausch" (Live) 2001
Die Komede-Scheuer isch a Volksbihn, wo dr Otto Braig 1985 en dr Mäulesmühle grindet hot. Se ligt em Sibamihladal bei Leifelda-Echderdenga. Die Komede-Scheuer isch so populär, dass d Vorschtellunga a halbs Johr on no lenger em Voraus ausverkauft sen. En dr Komede-Scheuer senn die boide Konschtfigura Hannes und der Bürgermeister entschtanda. Zu Lebzeita vom Otto Braig hot s bloss zwoi Sketch gebba mit Hannes ond em Bürgermoischter, ond zwar en denne Programm "Kraut ond Riaba" oin, ond em Programm "Kartoffelschnitz ond Spätzla" oin. Seit 1994 tritt dr Albin Braig mit´m Karlheinz Hartmann reglmäsich en dr Komedereih "Hannes und der Bürgermeister" uff. Enzwischa produziet dr Bastian Braig (dr Enkl vom Otto Braig) dia ganze Sendunga ond Theatrschtickla. "Der Siebenmühlentaler" (Autor: Otto Braig) "Bei Ons verklemmt nix" (Autor: Otto Braig) "Kraut ond Riaba" (a Sammlong von oinzelne Sketch)(Älle 3 Braig-Generationa uff oimol) "Kartoffelschnitz ond Spätzla" (a Sammlong von oinzelne Sketch) "Rutsch mr doch da Buggl nuff" (Autor: Albin Braig) "Ausverkauft" (Autor: Albin Braig) Komede-Scheuer Mäulesmühle
S Ulmr Zeld isch a großes Zeld-Feschdivel, wo jeds Johr en dr Ulmr Friedrichsau schdadd fend. Des Feschdivel gibds seit 1987. S fendad emmr so von Mai bis Juli schdadd. Träger vom Feschdivel isch dr gemeinnützige Verein zur Förderung der freien Kultur Ulm e. V. 2005 zom Beischbil sen so Bands wia "Saga", "Schandmaul", "Biermösl Blosn", "Chris Thompson", "Krokus" on "Adam Green", abr au so Leit wia "Georg Schramm" on "Ganz schön feist" uffdredda. Im 2008 war dr Alan Parsons und 2009 dr Gary Moore am Zeld-Feschdivel. S isch also koi reins Musikfeschdivel, sondrn durchaus au mol mit Comedy odr Kabrett gschbickd. Jeds Johr schnupped über 70.000 Bsuecher d Zeldluft uf em Feschtgländ. Offiziella Website vom Ulmr Zeld
Dr Theobald Baerwart (amtlig Ludwig Theobald Bärwart; * 14. Mai 1872 z Baasel; † 5. Oktober 1942 z Liestel) isch e Baasler Mundartdichder gsi. Dr Theobald Baerwart isch as Soon vom ene Beckermäister im Chläibaasel ufgwaggse und het 1891 d Matuur an dr Oobere Realschuel gmacht. Im Summersemester 1892 het er Filologii an dr Uni Züüri afo studiere, het aber scho noch äim Semester ufghöört. Er isch druf Bibliothekar vom nöigründete Internazionaale Club vo de sozialistische Studänte worde. Im Summersemester 1894 het er Rächt an dr Friedrich-Wilhelms-Universidäät z Berlin studiert. het aber bald mit em studiere ufghöört. 1895 het er as «provisorischer Gehülfe» bi dr Äidgenössische Zollverwaltig aagfange. Er isch für e baar Joor uf Les Verrières stroofversetzt worde, het schliesslig aber wider z Baasel döfe schaffe und het s bis zum Dienstschef vom Ressor «Zollfreier Warenverkehr» brocht. 1935 isch er bangsioniert worde. Dr Baerwart isch as Sänger in dr Baasler Liederdaafele aktiv gsi, und isch Eeremitgliid und Äidgenössische Sängerveteraan worde. Er het Schnitzelbänk für d Baasler Fasnacht gschriibe, aber au e Lied zum Vogel Gryff. In dr Zumft zu Brotbeck isch er Vorgsetzte und Schriiber gsi. Schliesslig het er afo publiziere. Si ersts Wärk, d Rosswiler Geschichten, het er
47.569599123937.5868218556484Koordinate: 47° 34′ 10,6″ N, 7° 35′ 12,6″ O; CH1903: 611152 / 268777 S Theobald-Baerwart-Schuelhuus, bis 1968 Schuelhuus am Rhii, isch e Schuelhuus z Baasel. S Geböid isch vo de Baasler Archidekte Gustav und Julius Kelterborn baut worde und gältet as e Kulturguet, wo regionaali Bedütig het. Es het dr Naame vom Mundartdichder Theobald Baerwart überchoo. S Theobald-Baerwart-Schuelhuus im Matthys-Kwardier im Chläibaasel grad näbe dr Dreiroosebrugg. S Geböid isch e Massivbau mit eme integrierte Iiseskelett. Es het drei Stöck und zwäi Site- und äi Middelrisalit. Über e Stääge chunnt mä zu de Iigäng am Middelrisalit, wo für Mäitli und Buebe separaat si. S Bardeer isch mit rotem Sandstäi verchläidet. D Butzflechene vo de bäide oobere Stöck si drmit iigfasst. Verzierige git s käini. Dr Middelrisalit isch mit eme Dachriter in dr Form vom ene Uurdurm speziell uuseghoobe. Im Oste stoot e Durnhalle, wo zentraal an s Geböid aabaut isch. Ursprünglig het si d Pauseblätz vo de Mäitli und de Buebe drennt. Um s Geböide ume het s e Granitmuure mit eme Metallgländer druf. S Schuelhuus het mä vo 1900 bis 1902 as Brimaarschuelhuus am Rhii baut. Im Februar 1968 het män em dr nöi Naame Theodor-Baerwart-Schuelhuus gee. Es isch baut
Dr Risalit (us italienisch risalto ‚Vorsprung‘, italienisch saltare ‚gumpe‘), au Avantcorps oder Avant-corps (vo franzöösisch avant corps „vor em Körper“), isch e Däil vom ene Geböid, wo mäistens uf dr ganze Hööchi us dr Fluchtlinie vom ene Baukörper füürestoot. Es isch e typischs Gstaltigsmiddel vo dr Archidektuur vo dr Rönessans und vom Barock und isch aagwändet worde, zum d Fassaade gliidere. Er chunnt au in andere Epoche vo dr öiropäische Archdektuur vor, bsundrigs im Historismus. Je noch dr Posizion zum Geböid reedet mä vom ene Middelrisalit wenn er in dr Middi vo dr Fassaade stoot, vom ene Siterisalit wen er nid in dr MIddi stoot, und vom ene Eggerisalit, wenn zwäi Flüügel wo (mäistens) im ene rächte Winkel zuenander stöön, ufenander dräffe. Je noch dr Funkzioon underschäidet mä Iigangsrisalit, wo sich dr Iigang befindet Torrisalit, won e Door isch. Wilfried Koch: Baustilkunde. Das Standardwerk zur europäischen Baukunst von der Antike bis zur Gegenwart. 32. Uflaag. Prestel, Münche u. a. 2014, ISBN 978-3-7913-4997-8, S. 479. Herders Conversations-Lexikon. Freiburg im Brisgau 1854, Band 1, S. 354. (uf zeno.org). Brockhaus’ Kleines Konversations-Lexikon. 5. Uflaag, Band 1. Leipzig 1911, S. 131. (uf zeno.org). Normdate: GND: 4694616-0
D Haimetmedaille vum Land Bade-Wirttebärg isch e Uuszaichnig, wu syter anne 1978 Burger*ne dermit gehrt wäre, wu si um de Haimet- un Bruuchdumspflääg vu Bade-Wirttebärg bsundersch verdient gmacht hän. S isch e Uuszaichnig, wu all Johr vum Landesuusschuss fir Haimetpflääg an zeh Burger*ne vergee wird. Dradizionäll wird d Haimetmedaille dr Bryysdreeger*ne all Johr im Septämber vum bade-wirttebärgische Kultusminischter ibergee, wänn d Hametdäg Bade-Wirttebärg ufgmacht wäre. Bryysdreeger*ne vu dr Haimetmedaille Statut der Medaille für Verdienste um die Heimat Baden-Württemberg, Stand 2018 Verleihung der Medaille “Für Verdienste um die Heimat Baden-Württemberg”, ak-heimatpflege-ka.de
D’ Amber Barrett (* 16. Janner 1996 z’ Milford, County Donegal) ìsch a irischa Füassbàllschpìelera. Àls Schtìrmera schteht sa sitter 2022 biim 1. FFC Turbine Potsdam unter Vertrààg un schpìelt sitter 2017 ìn dr Nàzionààlmànnschàft vu dr Repüblik Irlànd. D’ Barrett ìsch ìn ìhrer Geburtsschtàdt Milford ìm Norda vun Irlànd uffgwàcksa. Ìn ìhra Jugendsjoohra hàt sa Gäälisch Football gschpìelt. Ìhr Vàtter Shaun Paul un ìhr Brüader Luke sìnn Manatscher vu mehrera Footballverainer un County-Teams vum Verbànd Donegal GAA gsìì. D’ Barrett hàt àn dr Üniwärsiteet vu Maynooth gschtudiart, fìr Lehrera wara. Àm And vun ìhra Schtüdia ànna 2017 hàt sa unter Pfeiffer-Driasafiawer glitta; wagadam hàt sa zwìscha Gäälisch Football un Füassbàll müassa wähla. Sa hàt sìch nàdììrlig fìr Füassbàll äntschìeda. Ìhra äärschta Profi-Saison hàt sa ànna 2015 biim irischa Verain Peamount United gschpìelt. Därt ìsch sa bis ìm Joohr 2019 blìewa. Ìm Joohr 2017 ìsch sa àls Wiibliga Nàzionààlliga-Schpìelera vu dr Saison un „Top-Toorschìtza“ ärnännt worra. Ànna 2018 ìsch sa nochamol àls Top-Toorschìtza ärnännt worra, mìt 30 gschossana Toora — drunter sìewa Hattricks — ìn 21 Schpììler. Ànna 2019 ìsch sa ìn dr diitscha Verain 1. FC Köln gànga ge schpìela, wo grààd ìn d’ Fràuija-Bundesliga gschtìega gsìì-n-ìsch. Därt ìsch
D Heiderose Berroth (* 2. Juni 1947 z Stuegert; † 13. Septämber 2022) isch e dytschi Bolitikeri (FDP) gsii. Vu 1996 bis 2011 isch si Abgordneti vum Landdag vu Bade-Wirttebärg fir dr Wahlkrais Leabärg gsii. Vu 1999 bis 2019 het si em Kraisdag vum Landkrais Beblenga aaghert. D Heiderose Berroth isch uf d Volksschuel z Malmsheim gange un derno uf s Gimnasium z Weil der Stadt (1959–1962) un z Stuegert-Feierbach (1962–1965). Noch ere Lehr zur Induschtrychauffrau het si an dr Uniwersitete Stuegert un Würzburg Bedribswirtschaft studiert un anne 1973 mit em Diplom abgschlosse. Syter anne 1975 het si as sälbschtständigi Unternämesberoteri gschafft, vor allem fir Autohyser un Tankstelle un fir Familienunternäme in andere Handwärchsberaich, derzue isch si syt 1985 au freiberueflig im Berotigsdienscht fir s Kfz-Gwärb z Bade-Wirttebärg aktiv gsii. D Heiderose Berroth isch ghyrote gsii un Mueter vu zwee Buebe. Si isch evangelisch gsii. D Berroth het iri bolitisch Arbet uf kommunaler Ebeni aagfange. Si isch Grinderi vu dr iberbarteilige Wehlerinitiativ Frauen für Renningen (FfR) gsii un vu 1992 bis 2004 däre iri Vorsitzeri, syt 2004 isch si Ehrevorsitzeri gsii. Vu 1994 bis 2001 un wider vu 2014 bis 2017 isch si fir d FfR Mitglid im Gmairot vu
D Anneliese Graes (*5. Novämber 1930; † 1992 z Bottrop) isch e dütschi Kriminalhouptmeischtere gsi. Si isch dür ihri Vermittlerrolle bi der Geiselnahm vo der israelische Olympia Mannschaft z Münche 1972 bekannt worde. D Anneliese Graes isch die eltischti Tochter vom Polizist Erich Graes u synere Frou Elisabeth Katharina Hubertine Unbehau gsi. Ihri jüngeri Schwöschter het Helga Graes (*25. Novämber 1936) gheisse. Si erläbt d Nazizit i ihrer Chindheit u Jugend. Nach em Zwöite Wältchrieg da isch d Graes e Teenager gratet ihre Vater i amerikanischi Gfangeschaft. Si geit tu zur Polizei wi scho ihre Vater. Im Jahr 1972 isch d Annesliese Graes z Esse als Polizeihouptmeischtere tätig. Für di Olympische Spiel z Münche wärde freiwiligi Ordner gsuecht u si mäldet sech. So wird si vo ihrer Dienststell nach Münche gschikt. Mit ihre sy bi der Olympiade 2000 Sicherheitschreft im Ysatz gsi. Di wybleche Ordner het me eifach als Olympia Hostess bezeichnet. D Anneliese Graes isch am Morge vom 5. Septämer nid di erschti a der Connollystass 31. Churz nach em Überfall uf di Olympischi Mannschaft vo Israel, isch bereits, d Gertrud Lauterbach, als vermittlere zwüsche de Behörde u em Afüehrer Issa im Ysatz. Da si e mehrstündigi Nachtschicht hinder
D Baasler Liederdaafele, offiziell Basler Liedertafel 1852, isch e Chor in dr Stadt Baasel, wo in verschiidene Manneformazioone ufdrättet und nöierdings mit em Ansambel Singvoll au e Frauesekzioon het. D Liederdaafele Dr Reveille-Chor Dr Veteraanechor Die jungi daafelerundi Singvoll Am 24.10.1994 het d Liederdaafele d Cäciliestifdig gründet. Dr Zwäck vo dere Stifdig isch s under anderem, gmäinnützigi Organisazioone vor allem z Baasel und in dr Region bim Uffüüere vo musikaalische Wärk z understütze. D Liederdaafele isch 1852 gründet worde, as Däil vo dr Liederdaafelebeweegig, wo mit dr Gründig vo dr Berliiner Liederdaafele dur e Karl Friedrich Zelter 1809 aagfange het. Aber im Underschiid zur Berliiner Liederdaafele het mä sich z Baasel eender uf d Gedanke vom Hans Georg Nägeli gstützt, wo vo dr akademische Pflääg vo dr Muusig mit iirem Äinzelgsang wäg het welle zum ene volksnööchere Chorgsang, aber gliichzitig au zum Uuseheebe vom Männerchor und sinere bsundrige Usdruggswiis. Ursprünglig isch d Liederdaafele e Konzärt-Männerchor gsi. 1898 isch dr chliineri Reveille-Chor für Chammeransambel-Repertuar ufdoo worde. Sit 1927 häi die alte Sänger im Chor vom Veteraanebund e Häim gfunde und 2014 isch die jungi daafelerundi in s Lääbe grüeft worde, wo weeniger dradizionell orientiert isch. 2022 het d Daafele s Frauenansambel
Dr Wilhelm Bärwart (* 6. Novämber 1857 z Rieche, † 19. Juli 1912 z Baasel) isch e Baasler Politiker gsi. Dr Bärwart het e kaufmännischi Leer gmacht und denn bis zu sim Dood as Aagstellte bi de Baasler Versichrige gschafft. 1888 het er d Lina Brunner ghürootet. Dr Mundartdichder Theobald Baerwart isch si Gusäng gsi. 1882 isch er MItgliid im Grütliveräin worde. Vo 1887 bis 1888 und wider vo 1891 bis 1893 isch er Bresidänt vom Arbäiterbund Baasel gsi. Vo 1890 bis 1893 isch er Baasler Groossroot gsi; und denn het em si Aarbetsgääber Baasler Versichrige verbote, öffentligi politischi Ämter uszüebe. Vo 1897 bis 1905 und non emol vo 1906 bis 1912 isch er Verwaltigsroot vom Allgemäine Konsumveräin Baasel gsi und meereri Joor zum Bresidänt gweelt worde. Vo 1903 bis 1912 isch er im Verwaltigsrootsusschuss vom Verband vo de schwizerische Konsumveräin, em hütige Coop, gsässe. Er het sich au intensiiv in dr SP und im Arbäiterbund angaschiert in Posizioone, wo vo dr Öffentligkäit nid woorgnoo worde si wie zum Bispil as Bresidänt vo dr Brässunion, wo dr Baasler "Vorwärts" uusegee het. Degen: Bärhart, Wilhelm, uf em HLS Normdate: GND: 1048064387 | VIAF: 306373065
Under em Naame Baasler Versichrige dräte d Dochdergsellschafte vo dr Bâloise Holding AG in dr Schwiz und z Dütschland uf. D Baasler Versichrige Schwiz isch die grössti Gschäftsäihäit vo dr Baloise Group. D Baasler Versichrige und d Baloise Bank SoBa agiere gmäinsaam as fokussierte Finanzdienstläister, e Kombinazioon vo Versicherig und Bank. D Baasler het iire Fokus uf umfassendi Löösige für Versicherig und Vorsorg. D Baloise Bank SoBa versterkt s Vorsorgaagebot mit Bankbrodukt, wo über e Ussedienst vo dr Versicherig und d Bank sälber aabote wärde. Mit baloisedirect.ch het d Baasler Middi 2007 en äigeni Onläin-Versicherig ufdoo, wo mä cha Auti-, Döff-, Husgräät-, Rächtsschutz- und Räiseversichrige cha abschliesse. baloisedirect.ch isch im Mai 2018 abgstellt worde. Hüt wärde die Brodukt über baloise.ch verdriibe. S Undernääme isch am 2. Mai 1863 noch em sognennte Brand vo Glarus im Kantonshauptort Glarus as Baasler Versicherigsgsellschaft gege Füürschääde u. a. vom Industrielle Daniel August Alioth (1816–1889) und Vater vom Ludwig Rudolf Alioth gründet worde. 1864 het d Baasler Füür iir Gschäft uf d Beriich Dransbort und Lääbe usgwitet. In de Joor druf si no mee Versicherigssparte drzuechoo. S Undernääme het öbbe 3300 Mitarbäiter. Under dr Dachmarke Baasler Versichrige dräte die dütsche Döchder vo dr Schwizer Bâloise-Grubbe
TF1 [teɛf‿œ̃](info) (a Àbkìrzung fìr Télévision française 1, umgàngschproochlig àui La Une gnännt) ìsch dr greeschta frànzeescha Farnsahsander mìt Sìtz z’ Boulogne-Billancourt bii Pàriis. Grìnda worra-n-ìsch’r ànna 1975, fìr dr äärschta Kànààl vum ORTF ärsätza. Ar ìsch urschprìnglig a äffentlig-rachtliger Sander gsìì, vor äbb’r ànna 1987 prìwàtisiart worra-n-ìsch. Hìtt gheert’r züa dr Groupe TF1, wo sii Vorsìtzender dr Gilles Pélisson ìsch. TF1 kààt m’r ìn Frànkrììch durs Digitààl terrestrisch Farnsah TNT (üsser ìn da frànzeescha Ìwwerseegebiater), Sàtellita- un Kààwelfarnsah, IPTV un ìm Internet ämpfànga. S’ Progràmm ìsch àui ìn ainiga nochberliga Lander z’ lüaga — drunter ìn Belgia un ìn dr Schwiiz. TF1 ìsch s’ Farnsahprogràmm, wo ìn Frànkrììch un sogààr ìn gànz Öiropà-n-àm maischta-n-ààglüagt wìrd. Ìn dr Wäschtschwiiz ìsch’s s’ zwaita maischtglüagta Progràmm. Jedoch hàt sìch s’ Züaschàuijerprozant ìnnerhàlb vu 40 Joohra hàlwiart, dänn vììl àndra Farnsahprogràmma sìnn uff dr Màrkt gebrocht worra. Sitter dr Prìwàtisiarung wìrd dr Sander waga siina Sandunga un siinera politischa Orientiarung hüüfig kritisiart. Pierre Péan, Christophe Nick: TF1, un pouvoir. Fayard, Pàriis 1997, ISBN 978-2-213-59819-2 (französisch, 695 S.). Aude Dassonville, Jamal Henni: TF1 : coulisses, secrets et guerres internes (= Flammarion enquête). Flammarion, Pàriis 2016, ISBN 978-2-08-130508-3 (französisch, 263 S.). Commons: TF1 – Sammlig
Stralsund [ˈʃtraːlzʊnt] isch e Stadt im Nordoschte vu Dytschland. Si ghert zum Landesdail Vorpommern vum Land Mecklenburg-Vorpommern un isch e Chraisstadt im Landchrais Vorpommern-Rügen. No Landesrächt fiert Stralsund dr Name Hansestadt un Große kreisangehörige Stadt. Stralsund het anne 1234 s Lübisch Stadträcht iberchuu. Dodermit isch si di eltscht Stadt vu Pommern. As Grindigsmitglid vu dr Hanse isch d Stadt dur internationale Handel rych wore. D Altstadt mit ire vyle Böudänkmeler un bsundersch wärtvolle Zygnis vu dr Bachestaigotik ghert syt 2002 mit em Titel Altstädte von Stralsund und Wismar zum UNESCO-Wältkulturerb. Mer chännt Stralsund as Erholigsort un wichtig turistisch Zäntrum vu dr sidlige Oschtseeregion au fir s Dytsch Meeresmuseum mit em Ozeaneum Stralsund, s Stralsund Museum un fir Veraastaltige wie d „Wallensteintage“ all Johr un dr „Rügenbrücken-Marathon“. Wirtschaftli dominiert dr Turismus. Anderi Wirtschaftszwyg sin di effetli Verwaltig, dr Schiff- un Maschineböu, Dienschtlaischtigsbedrib, Logischtik, d Gsundhaitswirtschaft un Bedrib im Beraich vu dr Informationstächnik un dr Biomedizintächnik. Syter 1991 isch d Mittelstadt Sitz vu dr Hochschuel Stralsund, im Nochberort Parow het s syter 1996 di dytsch Marinetächnikschuel. Wäg syre Lag am Strelasund, ere Meerängi vu dr Oschtsee zwische Festland un dr Insle Rügen wird Stralsund au „Dor zur Insle Rügen“ gnännt. Luftbild mit
47.5493527.593215Koordinate: 47° 32′ 57,7″ N, 7° 35′ 35,6″ O; CH1903: 611637 / 266526 D Bâloise Holding AG isch e Schwizer Versicherigskonzärn mit Sitz z Baasel. Dr Konzärn drätted as Baloise Group uf. Ändi 2020 het er öbbe 7700 Mitarbäiter beschäfdigt und isch dr drittgrösst Schwizer Allbransche-Versicherigsdienstläister für Brivaatpersoone und Undernääme. D Basler Versicherungsgesellschaft gegen Feuerschaden isch 1863 noch em Brand vo Glarus gründet worde, under anderem dur dr spööter Generaalstabsachef Rudolf Paravicini. Im Joor 1864 isch s Aagebot vo Füürversichrige mit Lääbes- und Dransbortversichrige ergänzt worde. In de Joor druf si no mee Versicherigssparte drzuechoo. 1962 isch d Bâloise Holding gründet worde. Zur Baloise Group ghööre d Baasler Versichrige Schwiz, die Fondsgsellschaft Baloise Fund Invest (Lux), verschidnigi Immobilie und d Baloise Bank SoBa mit em Hauptsitz z Soledurn. Zwüsche 2015 und 2019 het d Baasler Versicherig drei nöiji Verwaltigsgeböid uf em Baloise Park lo baue, drunder s Baloise Hoochhuus,m wo 89 Meter hooch isch. Thomas Bürgin: ‹Sicherheit als Prinzip›: 150 Jahre Baloise. In: Basler Stadtbuch 2013, S. 85-89. Website vo dr Baloise Group Roland Schaer: Basler Versicherungen. In: Historisches Lexikon vo dr Schwiiz. NummerSicher – Das Magazin der Basler Versicherungen Eintrag der «Bâloise Holding AG» im Handelsregister des Kantons Basel-Stadt